ສານສູງ ຂອງ ເຄັນຢາ ຍົກເລີກການຫ້າມ ເຮັດໂຮງຂ້າໂຕລາ
ການຂ້າໂຕລາແມ່ນຖືກກົດໝາຍຢູ່ ເຄັນຢາ ໃນປີ 2012, ຈົນນຳໄປສູ່ການຫຼຸດລົງຢ່າງວ່ອງໄວ ໃນປະຊາກອນຂອງສັດທີ່ວ່ານັ້ນ ແລະ ການລັກຂະໂມຍຂ້າມເຂດຊາຍແດນກໍເຊັ່ນກັນ. 
ປະຊາກອນ ລາ ໃນປະເທດ ເຄັນຢາ ໄດ້ຕົກຢູ່ພາຍໃຕ້ໄພຂົ່ມຂູ່ອີກຄັ້ງນຶ່ງ ຫຼັງຈາກສານສູງໄດ້ຍົກ ເລີກການຫ້າມໂຮງຂ້າລາ ໃນປີ 2020, ເພື່ອອະນຸຍາດໃຫ້ເຂົາເຈົ້າສືບຕໍ່ຂາຍຊີ້ນ ແລະ ໜັງຂອງມັນໃຫ້ຕະຫຼາດເອເຊຍ ໜັງລາທີ່ມີລາຄາສູງສຳລັບການໃຊ້ໃນຢາ ຈີນ ນັ້ນໄດ້ເຮັດໃຫ້ມີການລ່າໂຕລາ ແລະ ຢ້ານວ່າສັດແຮງງານທີ່ວ່ານັ້ນອາດສູນພັນໃນໄວໆນີ້ ນັກຂ່າວວີໂອເອ ເບຣັນດາ ມູລິນຢາ (Brenda Mulinya) ມີລາຍງານຈາກນະຄອນຫລວງ ໄນໂຣບີ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ເປັນເວລາຫຼາຍປີແລ້ວ, ແມ່ຍິງຄືນາງ ຄີເລນາ ຊີເມອອນ ໄດ້ອາໄສໂຕລາ ເຮັດວຽກເພື່ອຫຼຸດຜ່ອນພາລະແຮງງານໃນຄອບຄົວຂອງເຂົາເຈົ້າ, ແລະ ໃນນາຂອງເຂົາເຈົ້າ ນາງ ຄິເລນາ ຊີເມອອນ ເຈົ້າຂອງໂຕລາກ່າວວ່າ “ໃນຖານະເປັນແມ່ຍິງ, ພວກເຮົາສ້າງລາຍໄດ້ຂອງເຮົາຈາກໂຕລາຂອງພວກເຮົາ, ພວກເຮົາໃຊ້ມັນເພື່ອຊ່ວຍໃນການເຮັດວຽກຂອງພວກເຮົາ, ພວກເຮົາຂົນນໍ້າກັບມັນ, ພວກເຮົາຫາບກະເປົາ, ພວກເຮົາຂົນຫຍ້າແຫ້ງມາໃຫ້ລູກງົວຂອງພວກເຮົາ ແລະ ບາງຄັ້ງພວກເຮົາຈະຂາຍມັນເພື່ອຫາເງິນສົ່ງລູກຂອງເຮົາໄປຮຽນ ” ແຫຼ່ງຊັບພະຍາກອນແຮງງານທີ່ໄວ້ໃຈໄດ້ທີ່ວ່ານີ້ ຕອນນີ້ແມ່ນໄດ້ຕົກຢູ່ພາຍໃຕ້ໄພຂົ່ມຂູ່ອີກຄັ້ງນຶ່ງ ໃນຕົ້ນເດືອນມີນາ, ສານສູງຂອງ ເຄັນຢາ ໄດ້ຍົກເລີກການຫ້າມຂ້າໂຕລາເອົາຊີ້ນ ແລະ ໜັງຂອງມັນເພື່ອໄປເຮັດຢາໃນຕະຫຼາດ ເອເຊຍ ຕອນນີ້ນາງ ຄີເລນາ ແມ່ນກຳລັງຈ້ອງເບິ່ງອະນາຄົດທີ່ບໍ່ແນ່ນອນສຳລັບລາວ ແລະ ຄອບຄົວຂອງລາວ ການຍົກເລີກການຫ້າມດັ່ງກ່າວແມ່ນໄດ້ກໍ່ໃຫ້ເກີດຄື້ນຜົນກະທົບໃນຊຸມຊົນຕ່າງໆທີ່ເພິ່ງພາອາໄສສັດທີ່ວ່ານັ້ນສຳລັບແຮງງານ ນາງ ຄີເລນາ ຊີເມອອນ ໄດ້ກ່າວວ່າ “ພວກເຮົາບໍ່ຢາກໃຫ້ໂຮງຂ້າສັດນັ້ນເປີດຄືນ, ພວກເຮົາຢາກໃຫ້ມັນປິດຢ່າງຖາວອນ, ເພາະວ່າໃນສອງອາທິດທີ່ຜ່ານມາ, ການລັກໂຕລາແມ່ນໄດ້ເພີ່ມຂຶ້ນ, ພວກເຮົາກຳລັງທຸກທໍລະມານ ເພາະວ່າໂຕລາພວກນີ້ແມ່ນຜູ້ທີ່ເຮັດໃຫ້ເຮົາໝັ້ນຄົງ ” ການຂ້າໂຕລາແມ່ນຖືກກົດໝາຍຢູ່ ເຄັນຢາ ໃນປີ 2012, ຈົນນຳໄປສູ່ການຫຼຸດລົງຢ່າງວ່ອງໄວ ໃນປະຊາກອນຂອງສັດທີ່ວ່ານັ້ນ ແລະ ການລັກຂະໂມຍຂ້າມເຂດຊາຍແດນກໍເຊັ່ນກັນ ທ່ານ ໂຈຊາຢາ ອອກວາງກີ, ຈາກເຄືອຂ່າຍເພື່ອສະຫວັດດີການສັດ ອາຟຣິກາ ໄດ້ກ່າວວ່າ “ມັນມີຫຼາຍບັນຫາທີ່ມາຈາກການລັກຂະໂມຍໂຕລາ, ການຂ້າໂຕລານ້ອຍຕໍ່າກວ່າອາຍຸ, ການລັກລອບຂົນສົ່ງໂຕລາຂ້າມເຂດຊາຍແດນ, ແຕ່ສຳຄັນທີ່ສຸດ, ຊຸມຊົນຕ່າງໆແມ່ນໄດ້ສູນເສຍການທຳມາຫາກິນຂອງເຂົາເຈົ້າ, ເພາະວ່າໂຮງຂ້າສັດໄດ້ຂ້າໂຕລາຫຼາຍໂຕຕໍ່ວັນ, ຫຼາຍກວ່າຈຳນວນທີ່ໂຕລາສາ ມາດຟື້ນຟູຄືນມາຢ່າງທຳມະຊາດ ” ຫ້ອງການສະຖິຕິແຫ່ງຊາດຂອງ ເຄັນຢາ ໄດ້ກ່າວໃນປີ 2019 ວ່າ ປະຊາກອນໂຕລາຂອງປະເທດດັ່ງກ່າວໄດ້ຫລຸດລົງໃນ 10 ປີທີ່ຜ່ານມາ, ຈາກນຶ່ງລ້ານແປດແສນໂຕໃນປີ 2009 ມາເປັນນຶ່ງລ້ານນຶ່ງແສນເຈັດສິບພັນໂຕໃນປີ 2019 ຕົວເລກນີ້ແມ່ນຄາດວ່າຈະຫຼຸດລົງຫຼາຍກວ່ານີ້ ດ້ວຍການຍົກເລີກການຫ້າມຂ້າສັດທີ່ສຳຄັນທີ່ສຸດ ແລະ ສ້າງລາຍໄດ້ພາຍໃນປະເທດ ເຄັນຢາ ທ່ານ ໂຈຊາຢາ ອອກວາງກີ ໄດ້ກ່າວວ່າ “ໂຮງຂ້າສັດພວກນີ້ໄດ້ຂ້າໂຕລາປະມານ 200 ໂຕຕໍ່ມື້, ບາງຄັ້ງກໍ 250 ໂຕ, ແຕ່ພວກເຂົາໄດ້ຕັ້ງປະລິມານເປັນປະມານ 1,000 ໂຕ, ສະນັ້ນຖ້າເຈົ້າເບິ່ງປະຊາກອນໃນປະເທດຂອງພວກເຮົາ, ຖ້າເຈົ້າສືບຕໍ່ຂ້າໃນອັດຕານັ້ນ, ເຊິ່ງສູງໂພດ, ມັນຈະເຫຼືອພຽງບໍ່ເທົ່າໃດປີກ່ອນທີ່ປະຊາກອນໂຕລາໃນ ເຄັນຢາ ຈະຖືກທຳລາຍເກືອບໝົດ ເຄັນຢາ ມີໂຮງຂ້າໂຕລາ 4 ແຫ່ງໃນທົ່ວສີ່ຕົວເມືອງ ທັງສີ່ແຫ່ງແມ່ນຍັງບໍ່ໄດ້ ສືບຕໍ່ການປະຕິບັດງານເທື່ອ, ໃນຂະນະທີ່ພວກເຂົາລໍຖ້າການອະນຸມັດໂດຍບັນດາເຈົ້າໜ້າທີ່ອອກໃບອະນຸຍາດ ບັນດານັກວິເຄາະກ່າວວ່າ, ເມື່ອສິ່ງນັ້ນເກີດຂຶ້ນ, ສັດດັ່ງກ່າວຈະສືບຕໍ່ຫຼຸດລົງຢ່າງວ່ອງໄວ, ເຊິ່ງມັນຈະສະແດງໃຫ້ເຫັນບັນຫາທີ່ແທ້ຈິງ ສຳລັບແມ່ຍິງໃນເຂດຊົນນະບົດ ຂອງປະເທດ ແລະ ພາກພື້ນ